Komisijos reglamentas (EB) Nr. 1248/2001

2001 m. birželio 22 d.

iš dalies keičiantis Europos Parlamento ir Tarybos reglamento (EB) Nr. 999/2001 dėl užkrečiamųjų spongiforminių encefalopatijų epidemiologinės priežiūros ir tyrimų III, X ir XI priedus

EUROPOS BENDRIJŲ KOMISIJA,

atsižvelgdama į Europos bendrijos steigimo sutartį,

atsižvelgdama į 2001 m. gegužės 22 d. Europos Parlamento ir Tarybos reglamentą (EB) Nr. 999/2001, nustatantį tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles [1], ypač į jo 20 straipsnio 2 dalį ir 23 straipsnį,

kadangi:

(1) Reglamento (EB) Nr. 999/2001 III priede nustatytos išsamios taisyklės stebėti užkrečiamąsias spongiformines encefalopatijas (USE) galvijuose, avyse ir ožkose. Šios taisyklės reglamentuoja vyresnių nei 30 mėnesių galvijų, patenkančių į maisto grandinę, sistemingą tyrimą ir vyresnių nei 30 mėnesių galvijų, nepatenkančių į maisto grandinę, atsitiktinį tyrimą. Be to, reikia tirti visus, skubiai skerdžiamus arba sergančius galvijus, kurie, atsižvelgiant į daugiau nei 30 mėnesių skerdimo planą (VTMP), sunaikinami. Avys ir ožkos, kurioms pasireiškia klinikiniai USE požymiai, yra nuolat stebimos.

(2) Gyvūnų, priklausančių tam tikroms rizikos populiacijoms, amžiaus riba sumažinama iki 24 mėnesių tam, kad skubiai skerdžiamus gyvūnus tiriant įprastiniu būdu būtų galima diagnozuoti galvijų spongiforminę encefalopatiją (GSE) dviejuose 28 mėnesių galvijuose ir sukurti sistemą, iš anksto perspėjančią apie nepageidaujamas GSE pasekmes jaunesniuose gyvūnuose.

(3) Stebint gyvūnus pirmaisiais trimis 2001 m. mėnesiais, visose valstybėse narėse, išskyrus Graikiją, Liuksemburgą, Austriją, Suomiją ir Švediją, buvo užregistruoti GSE atvejai. Aukščiau nurodytose valstybėse narėse galvijų, priklausančių tam tikroms rizikos populiacijoms, buvo ištirta: Graikijoje – 248, Liuksemburge – 763, Austrijoje – 3295, Suomijoje – 4527 ir Švedijoje – 8254.

(4) Mokslo iniciatyvinis komitetas (MIK), pareikšdamas savo nuomonę apie GSE geografinio paplitimo pavojų (GPP) 2000 m. liepos 6 d., padarė išvadą, kad Liuksemburge GPP siekė III lygmenį (GSE užregistruota žemiausiame lygmenyje), Austrijoje, Suomijoje ir Švedijoje – II lygmenį (GSE nebuvo užregistruota, tačiau pasireiškimo galimybė neatmetama), o Graikija neatsiuntė įvertinimo duomenų, kaip nurodė, dėl teisinių ir techninių kliūčių.

(5) MIK stebint ir įvertinant padėtį Austrijoje, Suomijoje ir Švedijoje, šiose valstybėse narėse GSE nebuvo užregistruota, tačiau pasireiškimo galimybė neatmetama. Jei GSE pasireiškia, tai ją galima nustatyti skubiai skerdžiamuose galvijuose, nugaišusiuose fermose arba galvijuose, sirgusiuose prieš pradedant įprastinį skerdimą. Taigi šioms valstybėms narėms buvo leista sumažinti sveikų skerdžiamų galvijų tyrimų skaičių.

(6) Siekiant gauti papildomos informacijos apie GSE pasireiškimą Jungtinėje Karalystėje, visi gyvūnai, atvesti praėjus vieneriems metams po sėkmingo draudimo, taikomo pašarams, turi būti tiriami pagal VTMS schemą. Kiti galvijai, skerdžiami pagal VTMS schemą, tiriami atsitiktinai.

(7) Valstybėms narėms reikia leisti laisva valia tirti kitus galvijus, ypač tuos, kurie priklauso didesnės rizikos grupėms taip, kad prekyba nesutriktų.

(8) Būtina paaiškinti priemones galvijams tirti ir imtis naujų priemonių skerdenai apsaugoti nuo užkrėstos skerdenos, esančios maisto grandinėje.

(9) Siekiant pagerinti skrepi ligos nustatymą avyse ir ožkose, reikia pradėti atsitiktinai taikyti greitąjį pomirtinį testavimą. Tam, kad būtų gaunama visapusiška informacija apie esamą situaciją, būtina pasirinktinai paimti mėginius iš dviejų skirtingų tiriamųjų populiacijų: gyvūnų, nugaišusių fermoje, ir skerdžiamų gyvūnų.

(10) Valstybėse narėse, kuriose yra nedidelės avių ir ožkų bandos, iš abiejų tiriamųjų grupių sunku paimti statistiškai patikimus mėginius. Todėl šioms valstybėms narėms reikia leisti imti mažiau mėginių, tačiau tik iš gyvūnų, kurių užkrėtimo tikimybė yra didžiausia.

(11) Siekiant įvertinti paveldimo atsparumo vaidmenį skrepi ligos vystymuisi ir galimybę taikyti veisimo programas, vykdant skrepi ligos prevenciją, kontrolę ir pašalinimą, reikia nustatyti visų gyvūnų, užsikrėtusių skrepi liga, genotipą ir duomenis apie atsparius genotipus padermei nustatyti.

(12) Reikia atnaujinti nacionalinių etaloninių laboratorijų sąrašą.

(13) Vykdant avių ir ožkų monitoringo programas ir pradėjus taikyti greituosius tyrimo metodus, būtina patvirtinti atitinkamus diagnostinius metodus ir aprašus. Be to, reikia atnaujinti diagnostinius metodus ir aprašus galvijams tirti.

(14) Atsižvelgiant į Reglamento (EB) Nr. 999/2001 22 straipsnį, reikia taikyti apibendrinančią statistinę apžvalgą rizikos analizės, atliktos prieš įvertinant GSE situaciją šalyje arba regione, išvadoms patvirtinti arba paneigti. Mažiausi statistinės analizės kriterijai yra nurodyti XI priedo B dalyje. Atsižvelgiant į MIK atliktą tyrimą, patvirtinantį, kad GSE pasireiškimo pavojus yra mažesnis Austrijoje, Suomijoje ir Švedijoje, šioms valstybėms narėms reikia taikyti leidžiančią nukrypti nuostatą, į apžvalgą neįtraukiant duomenų apie gyvūnus, nugaišusius atokiose vietovėse esančiose fermose, kuriose laikoma nedaug gyvūnų.

(15) Dėl aiškumo Komisijos sprendimas 98/272/EB [2] dėl užkrečiamųjų spongiforminių encefalopatijų epidemiologinės priežiūros su paskutiniais pakeitimais, padarytais Sprendimu 2001/8/EB [3] ir Komisijos sprendimas 20 00/7/64/EB [4] dėl galvijų tyrimo, siekiant nustatyti galvijų spongiforminę encefalopatiją, su paskutiniais pakeitimais, padarytais Sprendimu 2001/8/EB, paskelbiami netekusiais galios.

(16) Šiame reglamente numatytos priemonės atitinka Veterinarijos nuolatinio komiteto nuomonę,

PRIĖMĖ ŠĮ REGLAMENTĄ

1 straipsnis

Reglamentas (EB) Nr. 999/2001 iš dalies keičiamas taip:

1) III priedo tekstas pakeičiamas šio reglamento I priedo tekstu.

2) X priedo A skyriaus 3 punkto tekstas pakeičiamas šio reglamento II priedo tekstu.

3) X priedo C skyriaus tekstas pakeičiamas šio reglamento III priedo tekstu.

4) XI priedo B skyriaus tekstas pakeičiamas šio reglamento IV priedo tekstu.

2 straipsnis

1. Sprendimai 98/272/EB ir 2000/764/EB paskelbiami netekusiais galios.

2. Nuorodos į sprendimus, paskelbtus neteikusiais galios, aiškinamos kaip ir nuorodos į Reglamentą (EB) Nr. 999/2001. Ypač nuorodos į Sprendimo 98/272/EB IVA priedą aiškinamos taip kaip ir nuorodos į Reglamento (EB) Nr. 999/2001 X priedo C skyriaus 4 punktą.

3 straipsnis

Šis reglamentas įsigalioja jo paskelbimo Europos Bendrijų oficialiajame leidinyje dieną.

Jis pradedamas taikyti nuo 2001 m. liepos 1 d. Tačiau, kaip numatyta šio reglamento I priede, III priedo A skyriaus II dalies nuostatos pradedamos taikyti nuo 2002 m. sausio 1 d.

Reglamento (EB) Nr. 999/2001 III priedo nuostatos peržiūrimos, kaip numatyta šio Reglamento I priede, atsižvelgiant į rezultatus, gautus per pirmuosius šešis monitoringo mėnesius.

Šis reglamentas yra privalomas visas ir tiesiogiai taikomas visose valstybėse narėse.

Priimta Briuselyje, 2001 m. birželio 22 d.

Tarybos vardu

David Byrne

Komisijos narys

[1] OL L 147, 2001 5 31, p. 1.

[2] OL L 122, 1998 4 24, p. 49.

[3] OL L 2, 2001 1 5, p. 28.

[4] OL L 305, 2000 12 6, p. 28.

--------------------------------------------------

I PRIEDAS

III PRIEDAS

MONITORINGO SISTEMA

A SKYRIUS

I. GALVIJŲ MONITORINGAS

1. Bendrosios nuostatos

Galvijai stebimi laboratoriniais metodais, numatytais X priedo C skyriaus 3.1 punkto b papunktyje.

2. Gyvūnų, skerdžiamų žmonių maistui, monitoringas

2.1. Visi vyresni nei 24 mėnesių galvijai:

- skubiai skerdžiami, kaip nurodyta Tarybos direktyvos 64/433/EEB [1] 2 straipsnio n dalyje arba

- skerdžiami, atsižvelgiant į Direktyvos 64/433/EEB I priedo VI skyriaus 28 punkto c papunktį,

tiriami siekiant nustatyti GSE.

2.2. Visi vyresni nei 30 mėnesių galvijai, įprastai skerdžiami žmonių maistui, tiriami siekiant nustatyti GSE.

2.3. Austrija, Suomija ir Švedija, nukrypdamos nuo 2.2 punkto dėl jų teritorijoje atvestų, išaugintų ir skerdžiamų galvijų, gali nuspręsti tirti tik atsitiktinę imtį. Vieną kasmetinį mėginį sudaro ne mažiau kaip 10000 galvijų.

3. Gyvūnų, neskerdžiamų žmonių maistui, monitoringas

Vyresni nei 24 mėnesių galvijai, kurie nugaišo arba buvo nužudyti, tačiau kurie:

- nebuvo nužudyti, siekiant sunaikinti atsižvelgiant į Komisijos reglamentą (EB) Nr. 716/962 [2],

- nužudyti dėl kilusios epidemijos, tokios kaip snukio ir nagų liga,

- skerdžiami žmonių maistui,

tiriami, siekiant nustatyti GSE pasirinktuose mėginius. Mėginių skaičius neturi būti mažesnis nei nurodyta lentelėje. Iš kiekvieno regiono reikia nuolatos imti pakankamą mėginių skaičių.

Gyvūnų,vyresnių nei 24 mėnesių, bendras skaičius populiacijoje | Mėginių skaičius |

100000 | 950 |

200000 | 1550 |

300000 | 1890 |

400000 | 2110 |

500000 | 2250 |

600000 | 2360 |

700000 | 2440 |

800000 | 2500 |

900000 | 2550 |

1000000 | 2590 |

1500000 | 3000 |

2000000 | 3500 |

2500000 | 4000 |

3000000 | 4500 |

3500000 | 5000 |

4000000 | 5500 |

4500000 | 6000 |

5000000 | 6500 |

5500000 | 7000 |

6000000 | 7500 |

6500000 | 8000 |

7000000 | 8500 |

7500000 | 9000 |

8000000 | 9500 |

8500000 | 10000 |

9000000 | 10500 |

9500000 | 11000 |

10000000 | 11500 |

10500000 | 12000 |

11000000 | 12500 |

11500000 | 13000 |

12000000 | 13500 |

Skerdžiamų,vyresnių nei 18 mėnesių gyvūnų, bendras skaičius populiacijoje | Mažiausias mėginio dydis, skerdžiami gyvūnai |

5000 | 4750 |

10000 | 7760 |

15000 | 9470 |

20000 | 10540 |

25000 | 11270 |

30000 | 11790 |

40000 | 12490 |

50000 | 12940 |

60000 | 13260 |

70000 | 13490 |

80000 | 13660 |

90000 | 13800 |

100000 | 13910 |

150000 | 14250 |

200000 | 14430 |

250000 | 14540 |

300000 | 14610 |

350000 | 14660 |

400000 | 14700 |

450000 | 14730 |

500000 | 14760 |

600000 | 14790 |

700000 | 14820 |

800000 | 14840 |

900000 | 14850 |

1000000 | 14870 |

1100000 | 14880 |

1200000 | 14890 |

1300000 | 14890 |

1400000 | 14900 |

1500000 | 14900 |

1600000 | 14910 |

1700000 | 14910 |

1800000 | 14920 |

1900000 | 14920 |

2000000 | 14920 |

2100000 | 14920 |

2200000 arba daugiau | 14930 |

Gyvūnų, vyresnių nei 18 mėnesių, bendras skaičius populiacijoje | Mažiausias mėginio dydis, nugaišę gyvūnai |

100000 | 950 |

200000 | 1550 |

300000 | 1890 |

400000 | 2110 |

500000 | 2250 |

600000 | 2360 |

700000 | 2440 |

800000 | 2500 |

900000 | 2550 |

1000000 | 2590 |

1500000 arba daugiau | 3000 |

Avių ir ožkų, vyresnių nei 18 mėnesių, bendras skaičius populiacijoje | Mažiausias mėginio dydis, nugaišę ir chronišku išsekimu sergantys gyvūnai |

10000 | 100 |

20000 | 200 |

30000 | 300 |

40000 | 400 |

50000 | 500 |

60000 | 600 |

70000 | 700 |

80000 | 800 |

90000 | 900 |

100000 | 950 |

200000 | 1550 |

300000 | 1890 |

400000 | 2110 |

500000 | 2250 |

[1] OL 121, 1964 7 29, p. 2012/64.

[2] OL L 99, 1996 4 20, p. 14.

--------------------------------------------------

II PRIEDAS

"3. Nacionalinės standartų laboratorijos

Austrija: | Bundesanstalt für Tierseuchenbekämpfung, Mödling Robert Koch Gasse 17 A-2340 Mödling |

Belgija: | CERVA-CODA-VAR Centre d'Étude et de Recherches Vétérinaires et Agrochimiques Centrum voor Onderzoek in Diergeneeskunde en Agrochemie Veterinary and Agrochemical Research Centre Groeselenberg 99 B-1180 Bruxelles |

Danija: | Danish Veterinary Laboratory Bülowsvej 27 DK-1790 Copenhagen V |

Suomija: | Eläinlääkintä- ja elintarvikelaitos Hämeentie 57 FIN-00550 Helsinki |

Prancūzija: | Agence Française de Sécurité Sanitaire des Aliments Laboratoire de pathologie bovine 31, avenue Tony Garnier BP 7033 F-69342 Lyon Cedex |

Vokietija: | Bundesforschungsanstalt für Viruskrankheiten der Tiere Anstaltsteil Insel Riems Boddenblick 5A D-17498 Insel Riems |

Graikija: | Laboratory of Microbiology and Infectious Diseases Faculty of Veterinary Medicine Aristotelian University of Thessaloniki University Campus GR 54006 Thessaloniki (greitieji ir imunologiniai testai) Laboratory of Gross Pathology (Morgue Faculty of Veterinary Medicine Aristotelian University of Thessaloniki Giannitson & Voutyra St GR 54627 Thessaloniki (histopatologiniai tyrimai) |

Airija: | Central Veterinary Research Laboratory Abbotstown Castleknock Dublin 15 Ireland |

Italija: | Istituto Zooprofilattico Sperimentale del Piemonte Liguria e Valle d'Aosta CEA Via Bologna I- 148-10150 Torino |

Liuksemburgas: | CERVA-CODA-VAR Centre d'Étude et de Recherches Vétérinaires et Agrochimiques Centrum voor Onderzoek in Diergeneeskunde en Agrochemie Veterinary and Agrochemical Research Centre Groeselenberg 99 B-1180 Bruxelles |

Nyderlandai: | Instituut voor Dierhouderij en Diergezondheid, ID-DLO Lelystad Edelhertweg 15 Postbus 65 8200 AB Lelystad Netherlands |

Portugalija: | Laboratório Nacional de Investigação Veterinária Estrada de Benfica, 701 P-1500 Lisboa |

Ispanija: | Laboratorio de la Facultad de Veterinaria Departamento de Patología Animal (Anatomía Patológica) Zaragoza Spain (GSE ir skrepi ligos, metodai, besiskiriantys nuo greitųjų testų) Laboratorio Central de Veterinaria de Algete Madrid Spain (greitieji tyrimo metodai) Centro de Investigacion en Sanidad Anímal (CISA) Crta, De Algete al Casar de Talamanca 28130 Valdeolmos (Madrid) Spain (USE, besiskiriančios nuo GSE ir skrepi ligos) |

Švedija: | The National Veterinary Institute S-751 89 Uppsala |

Jungtinė Karalystė: | The Veterinary Laboratories Agency Woodham Lane New Haw Addlestone Surrey KT15 3NB United Kingdom" |

--------------------------------------------------

III PRIEDAS

"C SKYRIUS

Mėginių ėmimas ir laboratorinė analizė

1. Mėginių ėmimas

Bet kurie mėginiai, tiriami, siekiant nustatyti USE, surenkami, taikant metodus ir aprašus, nurodytus Tarptautinio epizootijų biuro (TEB) leidžiamo Diagnostinių testų ir vakcinų standartų žinyno (toliau – Žinynas) naujausiame leidinyje. Nesant tokių metodų ar aprašų, mėginiai surenkami taip, kad testus būtų galima tinkamai atlikti. Mėginiai tinkamai pažymimi, kad būtų galima nustatyti gyvūno, iš kurio mėginiai imami, tapatybę.

2. Laboratorijos

Bet koks laboratorinis USE tyrimas atliekamas patvirtintose laboratorijose.

3. Metodai ir aprašai

3.1. Laboratorinis tyrimas, siekiant nustatyti GSE galvijuose

a) Įtariami atvejai

Atsižvelgiant į 12 straipsnio 2 dalį, galvijų audiniai, siunčiami į laboratoriją ištirti, tiriami histopatologiškai, kaip numatyta Žinyno naujausiame leidinyje, išskyrus tą atvejį, kai tiriamoji medžiaga suyra autolizės metu. Jei, atlikus histopatologinę analizę, gaunamas neįtikinamas arba neigiamas rezultatas, arba tiriama medžiaga suyra autolizės metu, audiniai tiriami kitais diagnostiniais metodais (vienu iš jų), nurodytais Žinyne (imunocitocheminis metodas, imunoblotingas ar būdingų fibrilių analizė elektroniniu mikroskopu).

Jeigu atlikus aukščiau nurodytus tyrimus, gaunamas teigiamas rezultatas, vadinasi, gyvūnai yra užsikrėtę GSE.

b) GSE monitoringas

Atsižvelgiant į III priedo A skyriaus I dalies nuostatas, galvijų audiniai siunčiami į laboratoriją ištirti stebint galvijus greituojutyrimo metodu.

Jei, atlikus greitąjį tyrimo metodą, gaunamas neįtikinamas arba teigiamas rezultatas, tai audiniai nedelsiant tiriami oficialioje laboratorijoje rezultatams patvirtinti. Rezultatai patvirtinami, iš pradžių tiriant nugarkaulį histopatologiškai, kaip numatyta šio Žinyno naujausiame leidime, išskyrus atvejį, kai tiriamoji medžiaga suyra autolizės metu arba jos neįmanoma ištirti histopatologiškai dėl kitų priežasčių. Jei atlikus histopatologinę analizę gaunamas neįtikinamas arba neigiamas rezultatas, ar tiriamoji medžiaga suyra autolizės metu, audiniai tiriami vienu iš kitų diagnostinių metodų, nurodytais a punkte.

Gyvūnas laikomas užsikrėtusiu GSE, jei, atlikus greitąjį tyrimo metodą, gaunamas teigiamas arba neįtikinamas rezultatas ir:

- vėliau atlikus histopatologinę analizę gaunamas teigiamas rezultatas arba

- pritaikius kitą diagnostinį metodą, nurodytą a punkte, gaunamas teigiamas rezultatas.

3.2. Laboratorinis tyrimas, siekiant nustatyti avių ir ožkų skrepi ligą

a) Įtariami atvejai

Atsižvelgiant į 12 straipsnio 2 dalį, avių ir ožkų audiniai, siunčiami į laboratoriją ištirti, analizuojami histopatologiškai, kaip numatyta Žinyno naujausiame leidinyje, išskyrus tą atvejį, kai tiriamoji medžiaga suyra autolizės metu. Jei, atlikus histopatologinę analizę, gaunamas neįtikinamas arba neigiamas rezultatas, arba tiriama medžiaga suyra autolizės metu, audiniai, kaip numatyta šiame Žinyne, tiriami imunocitocheminiu arba imunoblotingo metodu. Tačiau šiam tikslui negalima taikyti greitųjų tyrimo metodų.

Jei, atlikus aukščiau nurodytą tyrimą, gaunamas teigiamas rezultatas, vadinasi, gyvūnas užsikrėtęs skrepi liga.

b) Skrepi ligos monitoringas

Atsižvelgiant į III priedo A skyriaus II dalies nuostatas (Avių ir ožkų monitoringas), avių ir ožkų audiniai, siunčiami ištirti į laboratoriją, tiriami greituoju tyrimo metodu.

Jei, atlikus greitąjį tyrimo metodą, gaunamas neįtikinamas arba teigiamas rezultatas, galvos smegenų kamienas nedelsiant siunčiamas į oficialią laboratoriją rezultatams patvirtinti, taikant, kaip nurodyta a punkte, imunocitocheminį arba imunoblotingo metodą.

Jei, atlikus tyrimą, patvirtinantį anksčiau gautus rezultatus, gaunamas teigiamas rezultatas, vadinasi, gyvūnas užsikrėtęs skrepi liga.

3.3. Laboratorinis tyrimas, siekiant nustatyti USE, besiskiriančias nuo nurodytų 3.1 ir 3.2 punktuose

Atliekant testus, kuriais siekiama patvirtinti USE, besiskiriančių nuo nurodytų 3.1 ir 3.2 punktuose, įtartinus atvejus, histopatologiškai tiriamas bent nervinis audinys. Kompetentinga institucija gali pareikalauti, kad taip pat būtų atliekami tokie laboratoriniai testai, kaip imunocitocheminis tyrimas, imunoblotingas, būdingų fibrilių analizė elektroniniu mikroskopu arba būtų taikomi kiti metodai, skirti priono baltymo, susijusio su liga, formai nustatyti. Jei, atlikus pradinę histopatologinę analizę, gaunamas neigiamas ar neįtikinamas rezultatas, tai bet kuriuo atveju reikia atlikti kitą laboratorinį tyrimą. Diagnozavus ligą, reikia atlikti bent tris skirtingus laboratorinius tyrimus.

Jei GSE pasireiškimas įtariamas kitose, nei galvijai, gyvūnų rūšyse, tai, atsižvelgiant į galimybes, reikia siųsti bandinius kamieno tipui nustatyti.

4. Greitieji tyrimo metodai

Atsižvelgiant į 5 straipsnio 3 dalį ir 6 straipsnio 1 dalį ir atliekant testus, taikomi metodai, kurie šiame reglamente vadinami greitaisiais tyrimo metodai:

- imunoblotingas, pagrįstas Western blotingo procedūra ir skirtas priono PrPRes fragmento, atsparaus proteazei, nustatymui (Prionics Check testas),

- chemiliuminescencinės munofermentinės analizės testas, išskiriant tiriamąją medžiagą ir atliekant imunofermentinę analizę, panaudojant chemiliuminescencinį reagentą, padidinantį nustatymo jautrumą (Enfer testas),

- daugiasluoksnė imunofermentinė analizė, skirta priono PrPRes nustatymui ir atliekama, denatūravus ir sukoncentravus priono PrPRes fragmentą (Biorade testas).

5. Alternatyvūs testai

(Bus apibūdinti vėliau.)"

--------------------------------------------------

IV PRIEDAS

"B. Dėl statistinių apžvalgų

1. Statistinėje apžvalgoje, nurodytoje 22 straipsnyje, reikia nurodyti:

- gyvūnus, iš kurių imami mėginiai, atsižvelgiant į III priedo A skyriaus I dalies 2.1 ir 4.1 punktų nuostatas,

- vienos populiacijos, nurodytos III priedo A skyriaus I dalies 3 punkte, visus gyvūnus, užuot nurodžius atsitiktinį mėginį.

Ši nuostata, taikoma vienerių metų laikotarpiui, gali būti peržiūrima atsižvelgiant į patirtį, įgytą per pirmuosius šešis mėnesius.

2. Austrija, Suomija ir Švedija gali nuspręsti nukrypti nuo 1 punkto antros įtraukos nuostatų atokiose vietovėse, kuriose laikoma nedaug gyvūnų."

--------------------------------------------------